«Կարծում եմ՝ մեծ արագությամբ մոտենում ենք պատմության մեջ Պոլսո Հայոց պատրիարքարանին հատկացված ժամանակահատվածի ավարտին: Եվ այս պատմության ամենաբացասական դերակատարներից մեկն, անխոս, Աթեշյանն է: Այսօր Աթեշյանն իր շուրջն է հավաքել «Էրգենեկոն»-ի թիմից (Թուրքիայում գործող գաղտնի ծայրահեղ ազգայնականների կազմակերպություն-Tert.am) մի շարք «մութ» անձանց, պատրիարքարանը լցրել է զինված մարդկանցով և արագ սլանում է պատրիարքարանը խաղալիքի վերածելու ճանապարհով: Սա էլ նշանակում է պատրիարքարանի վերջը: Ոչ միայն այս ճանապարհով նրա հետ միասին քայլողներն են նրա հանցակիցը, այլև նրան որպես Պոլսո Հայոց պատրիարքի փոխանորդ ընդունող ու նույնիսկ բարև տվողները: Նրանց բոլորի անունները պատմության էջերում գրվելու են: Եթե մենք էլ մոռանանք՝ մեր սերունդները հիշելու են», - գրել է Քըլըչդաղըն: